ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44

Место:Обреновац

Број: 5364-E.03.02-466565/7-2018 од 30.11.2018.

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број **ЈН 1104/2018 (3000/0284/2018)** за набавку добара: Цевни сноп хладњака уља за подмазивање ТТНП, на захтев заинтересованих лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 1.**

Пет и више дана пре истека рока предвиђеног за подношење понуда, заинтересована лица су у писаном облику од наручиоца тражила додатне информације односно појашњења, а Наручилац објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**:

Да ли је предмет ангажовања цевни ноп или хладњак, пошто се на странама 4 и 16 тендерске документације наводи хладњак, што не одговара називу тендера: " Цевни сноп хладњака уља за подмазивање ТТНП"?

**ОДГОВОР 1:**

Предмет набавке је цевни сноп хладњака уља према техничкој спецификацији у КД. На страни 4/57 је написано да су дати сви материјали хладњака, али не и да је хладњак предмет набавке, већ само цевни сноп.

У „Техничкој спецификацији“, тачка 3.2.1- Понуђач је обавезан да уз понуду достави, на страни 4/57, уместо

* Детаљна спецификација материјала хладњака,

треба да стоји,

* Детаљна спецификација материјала цевног снопа хладњака

Такође, у „Упутству понуђачима како да сачине понуду“ у тачки 6.3. - Обавезна садржина понуде, на страни 16/57, као и у тачки 6.25. – Разлози за одбијање понуде, треба да стоји “Детаљна спецификација материјала цевног снопа хладњака”.

Топлотне карактеристике хладњака и те како зависе од цевног снопа, те је потребно урадити термички прорачун целог хладњака.

Потенцијални понуђач има могућност увида у хладњак на лицу места, како је и наведено у Конкурсној документацији.

**ПИТАЊЕ 2**:

Доставити видљив цртеж, пошто са цртежа на страни 8 подаци не могу да се разазнају, ни после увећања цртежа.

**ОДГОВОР 2:**

У прилогу Измене конкурсне документације је достављени су технички лист и цртежи.

**ПИТАЊЕ 3**:

Број цеви у оригиналном измењивачу је слабо видљив на страни 6, па га треба децидно навести.

**ОДГОВОР 3:**

Број расхладних цеви је децидно дат у техничком листу хладњака, а може се проверити и на цртежу, такође датом у конкурсној документацији..

**ПИТАЊЕ 4**:

Да ли цеви треба да буду од материјала CuZn28Sn1 (како је наведено на страни 4) или од материјала Ms70/29/1 (како је специфицирано на страни 6)?

**ОДГОВОР 4:**

То је исти материјал само означен по два различита стандард. Документ из прилога датира из 1983 године. Материјал је адмирал месинг (погледати прилог) а бројеви у ознаци представљају процентуални удео хемијских елемената Cu, Zn i Sn.

**ПИТАЊЕ 5**:

Навести дебљину, број и материјал преграда у измењивачу топлоте.

**ОДГОВОР 5:**

Материјал Č.0545, дебљина преградне плоче 7,5mm, а укупно их има 6 у распореду приказаном на цртежу. Наручилац може извршити увид на лицу места у распоред и димензије плоча на старом хладњаку.

Преградне плоче морају бити орјентисане као на цртежу датом у конкурсној документацији и Измени конкурсне документације, како би се остварило оптимално струјање уља кроз хладњак.

**ПИТАЊЕ 6**:

Навести да ли се валцовање цеви у цевне плоче обавља са жљебовима? Навести број комада и димензије жљебова.

**ОДГОВОР 6:**

Рупе у цевним плочама се буше на димензију fi24,2 и врши се контрола димензија рупа, доставља се мерна листа Наручиоцу и ова фаза представља обавезну зауставну тачку у плану контроле квалитета, Наручилац мора доћи да изврши проверу димензија рупа. Цеви се валцују без жлебова.

**ПИТАЊЕ 7**:

Да ли ће се цеви само валцовати или и заваривати за цевну плочу?

**ОДГОВОР 7:**

Као што можете видети у техничкој спецификацији, цеви и плоча су месингане и спој се остварује валцовањем.

**ПИТАЊЕ 8**:

Дати податке за ребра са оригиналног уређаја BBC: да ли су ребра права или спирална, које су димензије и материјал  за ребра и са којим кораком су распоређена?

**ОДГОВОР 8:**

Потенцијални понуђач може извршити увид у стари хладњак уља на локацији ТЕНТ Б. Оребравање се може вршити са бакарним ламелама димензија fi39/fi24 #0,25mm и експандирањем цеви, након чега је потребно извршити хидротест свих цеви појединачно пре уградње (као што је наведено у КД). Оребравање се такође може вршити и спиралним оребравањем са алуминијумским ребрима. У оба случаја мора бити урађен толотни прорачун како би биле потрврђене карактеристике хладњака и проверене димензије ламела.

**У складу са наведеним појашњењима Комисија ће израдити измене и допуне конкурсне документације и исте објавити на Порталу јавних набавки и интернет страници Наручиоца.**